முகமது முயிசு

டாக்டர் முகமது முயிசு  (பிறப்பு 15 சூன் 1978) மாலத்தீவு நாட்டின் ஒன்பதாவது ஜனாதிபதியும் அரசியல்வாதியும் ஆவார். இவர் 2023 முதல்  இப்பதவியை வகித்து வருகிறார். மேலும் இவர்  வீட்டுவசதி அமைச்சராகவும்,  2021 முதல் 2023 வரை மாலத்தீவின் தலைநகரான மாலே நகர மேயராகவும் இருந்துள்ளார்.

முன்னாள் ஜனாதிபதி அப்துல்லா யாமீன் மீது கடுமையான ஊழல் குற்றச்சாட்டுகள் சுமத்தப்பட்டு  சிறையில் அடைக்கப் பட்டதை அடுத்து இவர் தனது கட்சியின் ஜனாதிபதி வேட்பாளராக தேர்ந்தெடுக்கப்பட்டார். அப்துல்லா யாமீன் தேர்தலில் போட்டியிடத் தகுதியற்றவர் என்பதால் அவருக்கு பதிலாக மக்கள் தேசிய காங்கிரஸ் வேட்பாளராக முயிசு வேட்பாளராகத் தேர்ந்தெடுக்கப்பட்டார்.  இத்தேர்தலில் இவர் அப்போதைய ஜனாதிபதி இப்ராஹிம் முகமது சாலியைத் தோற்கடித்தார்.

ஆரம்பகால வாழ்க்கை

கல்வி 
மாலத்தீவின் பழமையான  மஜீதியா பள்ளியில் கல்வி பயின்ற   முயிசு இலண்டன் பல்கலைக்கழகத்தில் கட்டமைப்பு பொறியியலில் இளங்கலை மற்றும் முதுகலைப் பட்டங்களை பெற்றார். மேலும் அவர் லீட்ஸ் பல்கலைக்கழகத்தில் கட்டுமானப் பொறியியலில் தனது முனைவர் பட்டத்தையும் பெற்றார். அவர் 2009 இல்  ஆய்வறிக்கை சமா்ப்பித்து பிஎச்டி பட்டத்தையும்  . அமெரிக்காவின் ப்ராஜெக்ட் மேனேஜ்மென்ட் இன்ஸ்டிடியூட்டில் ( பிஎம்ஐ) திட்ட மேலாண்மை நிபுணத்துவ (பிஎம்பி) சான்றிதழையும் அவர் பெற்றுள்ளார்.

அரசு வேலைகள் 
1998 இல் தனது அரசு வேலையைத் தொடங்கிய முய்சு  கட்டுமானம் மற்றும் பொதுப்பணித் துறை அமைச்சகத்தில் கட்டுமான மற்றும் பொதுப்பணித் திட்டமிடல் தொழில்நுட்பப் பயிற்சியாளராகப் பணியாற்றினார்.   முயிசு 2017 இல் ஆசிய உள்கட்டமைப்பு முதலீட்டு வங்கியின் ஆளுநராகவும் பணியாற்றினார்.

ஆரம்பகால வாழ்க்கை

வீட்டு வசதி அமைச்சர் 

2012 இல், முயிசு அதாலத் கட்சியில் இருந்த போது ஜனாதிபதி முகமது வாகித் அசனின்  நிர்வாகத்தின் கீழ் வீட்டுவசதி மற்றும் சுற்றுச்சூழல் அமைச்சராகப் பணியாற்றினார்.  ஜனாதிபதி அப்துல்லா யாமீனின் நிர்வாகத்தின் கீழ் 2013 ஜனாதிபதித் தேர்தலுக்குப் பிறகு அவர் இந்தப் பதவியில் தொடர்ந்தார்.  இந்த நேரத்தில் முயிசு  மாலத்தீவு மேம்பாட்டுக் கூட்டணியில் (எம்.டி.ஏ) ஒரு கூட்டணி அரசாங்கத்தில் அங்கம் வகித்தார்.  வீட்டுவசதி மற்றும் சுற்றுச்சூழல் அமைச்சகம் பின்னர் அவரது ஐந்தாண்டு பதவிக் காலத்தில் மறுசீரமைக்கப்பட்டு வீட்டுவசதி மற்றும் உள்கட்டமைப்பு அமைச்சகம் என மறுபெயரிடப்பட்டது. 

அவரது பதவி காலத்தில், சினமாலே பாலம் உட்பட பல முக்கிய உள்கட்டமைப்பு திட்டங்கள் முய்சு மேற்பார்வையில் நிறைவேற்றப்பட்டது. இந்த பாலம் தலைநகர் மாலேவை ஹுல்ஹுலே தீவில் உள்ள வேலனா சர்வதேச விமான நிலையத்துடன் இணைத்தது,  இது மாலத்தீவு வரலாற்றில் முதல் தீவுகளுக்கு இடையேயான பாலமாகும். 

அமைச்சராக இருந்த மீதமுள்ள காலப்பகுதியில் பல துறைமுகங்களை நிர்மாணித்தல் உட்பட மேலும் உள்கட்டமைப்பு திட்டங்களை முய்சு நிறைவேற்றினார். படகுத்துறைகள், பூங்காக்கள், மசூதிகள், பொது கட்டிடங்கள், விளையாட்டு வசதிகள் மற்றும் சாலைகள். மாலே தெருக்களில் நவீன நிலக்கீல் நடைபாதை நுட்பங்களை அறிமுகப்படுத்துவதையும் முய்சு மேற்பார்வையிட்டார்,  மேலும் புதிய கட்டிடம் மற்றும் பராமரிப்பு குறியீடுகளை செயல்படுத்துதலிலும் கவனம் செலுத்தினார்.

மாலத்தீவு முற்போக்கு கட்சி 
2018 ஜனாதிபதித் தேர்தலைத் தொடர்ந்து, முய்சு மாலத்தீவு வளர்ச்சி முன்னனியிலிருந்து (எம்டிஏ) வெளியேறி,  ஜனாதிபதியின் கட்சியான மாலத்தீவுகள் முன்னேற்றக் கட்சியில் (பிபிஎம்) சேர்ந்தார்.  2019 இல், முயிசு துணைத் தலைவராகவும், அப்போதைய எதிர்க்கட்சியின் (பிபிஎம்) தேர்தல் விவகாரங்கள் துறைத் தலைவராகவும் நியமிக்கப்பட்டார்.

மாலே மேயர் 
2021 ஆம் ஆண்டில், அப்போதைய ஆளும் வேட்பாளரை தோற்கடித்து  மாலத்தீவு ஜனநாயகக் கட்சி சார்பில் போட்டியிட்ட  முயிசு 12470 வாக்குகளுடன் மாலத்தீவு தலைநகர் மாலேவின் மேயராகத் தேர்ந்தெடுக்கப்பட்டார்.

17 மே, 2021 முதல்  17 நவம்பர், 2023 அன்று  ராஜினாமா செய்யும் வரை முய்சு மாலேவின்  மேயராக இருந்தார்

2023 தேர்தல் மற்றும்  பிரச்சாரம் 
முன்னாள் ஜனாதிபதியும் எதிர்க்கட்சித் தலைவருமான அப்துல்லா யாமீன் மோசடி செய்ததாகத் தீர்ப்பளிக்கப்பட்டதைத் தொடர்ந்து, எதிர்க்கட்சிக் கூட்டணியில் அங்கம் வகித்த மக்கள் தேசிய காங்கிரஸின் (பிஎன்சி) ஜனாதிபதி வேட்பாளராக முயிசு பரிந்துரைக்கப்பட்டார்.  2023 மாலத்தீவு ஜனாதிபதித் தேர்தலின் முதல் சுற்றில், அவர் 46.06% வாக்குகளைப் பெற்று 30 செப்டம்பர் 2023 அன்று இரண்டாவது சுற்றுக்கு முன்னேறினார்  இவர் இரண்டாவது சுற்றில் ஜனாதிபதியாக தேர்ந்தெடுக்கப்பட்டார், அப்போதைய அதிபர் சோலி பெற்ற 46.04% க்கு எதிராக முயிசு  54.04% பெற்று வெற்றி பெற்றார்.  முய்சு 17 நவம்பர் 2023 அன்று புதிய அதிபராக பதவியேற்றார்  

முன்னாள் அதிபர் யாமீனை சிறையில் இருந்து விடுவிப்பதாகவும் முய்சு உறுதியளித்தார்.

ஜனாதிபதி பதவி

பதவியேற்பு 
நவம்பர் 17, 2023 அன்று, மாலத்தீவு குடியரசின் ஒன்பதாவது ஜனாதிபதியாக  முயிசு பதவியேற்றார்.  ஜனநாயக முறைப்படி தேர்ந்தெடுக்கப்பட்ட நான்காவது அதிபரான முயிசு மாலேய நகரத்திலிருந்து ஜனாதிபதியான ஆறாவது நபர் ஆவார்.

முதல் மற்றும் இரண்டாவது அதிகாரப்பூர்வ பயணம் 
26 நவம்பர் 2023 அன்று, முயிசு மற்றும் முதல் பெண்மணி சஜிதா முகமது துருக்கிக்கு தங்கள் முதல் அதிகாரப்பூர்வ பயணம் மேற்கொண்டனர். துருக்கிய ஜனாதிபதி ரசிப் தைய்யிப் எர்டோகன்  மற்றும் துணை ஜனாதிபதி செவ்டெட் இசுமாஸ் ஆகியோர் அங்காராவில் முயிசுவை சந்தித்தனர்.   
ஐக்கிய அரபு எமிரேட்ஸ், துபாயில் நடந்த ஐக்கிய நாடுகளின் காலநிலை மாற்றம் தொடர்பான மாநாட்டின் (COP28) கட்சிகளின் 28வது மாநாட்டில் கலந்துகொள்வதற்காக தனது இரண்டாவது பயணத்தை முயிசு மேற்கொண்டார்.

முதல் 100 நாட்கள் 
முயிசு பதவியேற்ற 100 நாட்களில், மாலத்தீவில் இந்திய இராணுவப் படைகளை திரும்பப் பெறும் நடவடிக்கையைத் தொடங்கினார்.      ஜனாதிபதி முயிசு தனது ஜனாதிபதி பதவிக்கு முதல் 100 நாட்களுக்குள் பல வீட்டுவசதித் திட்டங்களைத் தொடங்குவதாகவும், வீடமைப்புக்கான சிறப்பு அறக்கட்டளை நிதியை நிறுவுவதாகவும், மேலும் வீட்டுக் கடன் வட்டி விகிதங்களை ஐந்து சதவீதத்தில் பராமரிக்கக் கொள்கையை வகுக்கவும் உறுதியளித்தார். 

மாலத்தீவின் சுதந்திரம் மற்றும் இறையாண்மைக்கு அச்சுறுத்தல் மற்றும் தெற்கு இந்தியப் பெருங்கடலின் பொருளாதாரத் தனியுரிமைப் பகுதியை இழக்க வழிவகை செய்யும் கடல் சட்டத்திற்கான சர்வதேச தீர்ப்பாயத்தின் தீர்ப்பை எதிர்த்து மேல்முறையீடு செய்த பிற நாடுகளுடன் மாலத்தீவின் முந்தைய அரசாங்கங்கள் செய்துகொண்ட இரகசிய ஒப்பந்தங்களுக்கு முற்றுப்புள்ளி வைக்கும் செயல்முறையை முயிசு தொடங்கினார்.

வெளியுறவு கொள்கை 
20 ஆகஸ்ட் 2023 அன்று முயிசு  வெளியிட்ட தனது தேர்தல் அறிக்கையில், மாலத்தீவின் சுதந்திரத்தைப் பாதுகாக்கும் அதே வேளையில், நாடுகளுடன் நெருங்கிய உறவைப் பேணுவதற்கு முன்னுரிமை அளிக்கும் வகையில்  வெளியுறவுக் கொள்கையை தனது அரசாங்கம் உருவாக்கும் என்று கூறினார். தனது அரசாங்கம் எந்த ஒரு தேசத்துடனும் பிரத்தியேகமாக இணையாது என்று அவர் தெளிவுபடுத்தியதாக ஊடகங்கள் கூறின.

சீனா மற்றும் இந்தியா உறவுகள் 

7 ஜனவரி 2024 அன்று, ஜனாதிபதி ஜி ஜின்பிங்கின் அழைப்பின் பேரில் முயிசு சீனாவிற்கு வந்தார்.  சீனா-சார்பு வேட்பாளராக, முய்சுவின் ஜனாதிபதி பிரச்சாரம் மாலத்தீவு விவகாரங்களில் இந்திய செல்வாக்கைக் குறைப்பதில் கவனம் செலுத்தியது. சர்வதேச பார்வையாளர்கள் அவரை சீனா சார்புடையவர் என்று வர்ணித்து இருந்தனர்.    13 சனவரி 2024 அன்று, சீனாவில் இருந்து திரும்பி வந்த பிறகு நேர்காணலில், “நாங்கள் சிறிய நாடாக இருக்கலாம் அது மற்றவர்கள் எங்களை அமுக்கும் உரிமையாக கொள்ளக்கூடாது“ என  முயிசு கூறினார்,

சனவரி 2024 இன் பிற்பகுதியில், சீனா-மாலத்தீவு உறவுகள் பரஸ்பர மரியாதை, இறையாண்மை சமத்துவம், பிராந்திய ஒருமைப்பாடு மற்றும் உள் விவகாரங்களில் தலையிடாதது ஆகிய நான்கு கொள்கைகளை அடிப்படையாகக் கொண்டவை என முயிசு கூறினார்.   மேலும் சீனாவின் ஒரே சீனா கொள்கையை மாலத்தீவு முழுமையாக ஏற்றுக்கொள்வது போல மாலத்தீவின் பிராந்திய இறையாண்மையை சீனா மதிக்கிறது என்று முயிசு குறிப்பிட்டார்

அமெரிக்கா 
முந்தைய மாலத்தீவு அரசாங்கங்களைப் போலவே ஜனாதிபதி முயிசு அமெரிக்க ஐக்கிய நாடுகளுடனான தனது நாட்டு உறவுகளைப் பேணி வந்தார், சனவரி 2024 இல், மாலத்தீவுகளில் பேபால் சேவைகளுக்காக முய்சுவின் அரசாங்கம் அமெரிக்க அரசாங்கத்துடன் விவாதித்து வருவதாக மாலத்தீவு  அறிவித்தது.  4 சனவரி 2024 இல், வெளியுறவு அமைச்சர் மூசா ஜமீருக்கு அமெரிக்க வெளியுறவுச் செயலாளர் ஆண்டனி பிளிங்கனிடமிருந்து ஒரு தொலைபேசி அழைப்பு வந்தது, தொலைபேசி அழைப்பின் போது, அமைச்சர் ஜமீரும் பிளிங்கனும் மாலத்தீவுக்கும் இருதரப்பு உறவுகளின் புதுப்பிக்கப்பட்ட வீரியத்தைப் பற்றி விவாதித்தனர். அமெரிக்கா, மற்றும் தற்போதுள்ள இருதரப்பு கூட்டாண்மையை மேலும் வலுப்படுத்துவது குறித்தும் இப்பேச்சினூடே  விவாதிக்கப்பட்டது.    

அமைச்சர் ஜமீர் மற்றும் செயலாளர் பிளிங்கன் இடையேயான விவாதங்கள் பாதுகாப்பு ஒத்துழைப்பு, பொருளாதார மேம்பாடு, காலநிலை மாற்றம்  ஜனநாயக ஆட்சி மற்றும் சட்டத்தின் ஆட்சி உட்பட பலதரப்பட்ட பிரச்சினைகளை மையமாகக் கொண்டிருந்தன.

துருக்கி 
ஜனாதிபதி முயிசுவின் துருக்கி பயணம் 

பல சந்திப்புக் கூட்டங்கள் மற்றும் துருக்கிய அரசுடன் பல்வேறு ஒப்பந்தங்களை செய்வதை முன்னிறுத்தி இருந்தது. இருதரப்பு உறவுகளை மேம்படுத்துவதற்கும் இரு நாடுகளுக்கும் இடையிலான அரசியல், பொருளாதார மற்றும் கலாச்சார உறவுகளை மேம்படுத்துவதற்கும் 2023 ஆம் ஆண்டில் ஜனாதிபதி முய்சுவால் மாலத்தீவு தூதரகம் தலைநகர் அங்காராவில்  திறந்து வைக்கப்பட்டது..

துருக்கிக்கு ஜனாதிபதி முயிசுவின் அலுவல்பூர்வ பயணத்தின் போது, துருக்கிய ஜனாதிபதி, ரசிப் தைய்யிப் எர்டோகன்  உடன்  அதிகாரப்பூர்வ பேச்சுவார்த்தைகளை நடத்தினர். இப்பேச்சுவார்த்தையின் போது, ஜனாதிபதி எர்டோகன் தனது தேர்தல் வெற்றி மற்றும் மாலத்தீவின் ஒன்பதாவது ஜனாதிபதியாக பதவியேற்றதற்கு ஜனாதிபதி முயிசுவை வாழ்த்தினார். இப்பேச்சுவார்த்தையைத் தொடர்ந்து, இரு தலைவர்களும் “மாலத்தீவு அரசாங்கத்திற்கும் துருக்கி அரசாங்கத்திற்கும் இடையிலான வர்த்தக மற்றும் பொருளாதார ஒத்துழைப்புக்கான ஒப்பந்தத்தில்” கையெழுத்திட்டனர்.

அமைச்சரவை 
ஜனாதிபதி முயிசுவின் அமைச்சரவையில் 22 அமைச்சர்கள் இடம்பெற்றனர்..

மேலும் பார்க்கவும் 

 Inauguration of Mohamed Muizzu
 Family of Mohamed Muizzu
 List of international presidential trips made by Mohamed Muizzu
 President of the Maldives
 Presidential election of Mohamed Muizzu

மேற்கோள்கள் 

வாழும் நபர்கள்
1978 பிறப்புகள்